stanford-oval/wikipedia huggingface dataset:
ארמין בראט
לקריאה נוספת

Magyar életrajzi lexikon (לקסיקון ביוגרפי הונגרי. עורכת ראשית אגנש קניירש. 1967)
לקסיקון יהודי הונגרי. 1929. עורך פטר אויווארי. ארמין בראט
נקודת שם
הערות שוליים

↑  Az engedélyt tartalmazó BM rendelet száma/évszáma: 49004/1885. Forrás: Névváltoztatási kimutatások 1885. év 2. oldal 41. sor
↑  "Születési bejegyzése az illavai izraelita hitközség születési akv. 16/1860. folyószáma alatt".
↑  "Barát Ármin halotti bejegyzése a Budapest II. kerületi polgári halotti akv. 102/1937. folyószáma alatt".
↑  Meghalt Barát Ármin (1936. február 25.) Budapesti Hírlap, 57. évfolyam, 45. szám, 8. oldal
↑  K 19 - Király Személye Körüli Minisztérium Levéltára - Királyi könyvek - 71. kötet - 515. oldal. Ferenc József, Bécs, 1905. november 30.
↑  "Barát Árminné Róth Julianna halotti bejegyzése a Budapest II. kerületi polgári halotti akv. 163/1939. folyószáma alatt".
| --- | --- |
בקרת זהויות :  GND: 133046613  VIAF: 6111826   WorldCat (עם VIAF): 6111826
ביצה בקן

| --- | --- |

 
 מאכלים
 סוג:  מנה 
 מטבח:  המטבח האמריקאי 
 מרכיבים עיקריים:  ביצת תרנגולת, לחם 
 
ביצה בקן או ביצה בסל היא מאכל של ביצת עין המטוגנת בתוך חור בפרוסת לחם. להכנת ה"קן" מסירים באמצעות חותכן עוגיות או כוס עיגול ממרכז פרוסת לחם. את הלחם ניתן למרוח בחמאה. קולים את הלחם או מטגנים אותו במחבת משומנת בשמן, מרגרינה או חמאה וכשהלחם משחים מחליקים לתוך ה"קן" את הביצה וממשיכים בטיגון.
ייחודו של המאכל הוא בכך שהחלבון מתמזג בלחם הסופג אותו. יש הדוקרים את החלמון כדי שאף הוא ייספג בלחם. לעיתים הופכים את המאכל לאחר שטוגן צדו התחתון, כך שיטוגן משני צדיו. יש המקרימים את המאכל המוכן בגבינה תחת הגריל.
בישראל מוגש בדרך כלל עם ירקות או סלט ירקות. במדינות אחרות מגישים אותו עם קטשופ, ריבה או גבינה.
בישראל ובמדינות דוברות אנגלית נחשב למאכל האהוד במיוחד על ילדים, במיוחד הגרסה המטוגנת בחור מרובע בלחם - "ביצה מרובעת".
ניתן להכינו גם עם שתי פרוסות לחם המונחות זו על זו, עם חור במרכזן, אליו מוחלקות שתי ביצים.
ראו גם

פרנץ' טוסט
ביצה מלוחה

בריכת תמסח היא בית גידול מימי, שמימיו מליחים
ביצת מנגרובים בפלורידה.
ביצה מלוחה או מלחה לחה (באנגלית: Salt marsh) היא בית גידול לח המתאפיין במים מליחים. ביצות מלוחות נשלטות על ידי אורגניזמים העמידים למליחות המים והקרקע. ביצות מלוחות נפוצות סביב שפכי נהרות ונחלים ובאזורי מעיינות מליחים. ביצה מלוחה יכולה לגבול באגם יבש, בחלקיה הרחוקים ממקור מים.
סביבה זו נשלטת על-פי רוב על ידי צמחים עשבוניים ושיחניים. סביבה דומה, הנשלטת על ידי עצים, נקראת מנגרובים ונפוצה באזורים סוב-טרופיים וטרופיים.
בימינו נמצא קיומן של ביצות מלוחות רבות תחת איום, עקב פיתוח מואץ של האזורים החופיים בעולם.
ראו גם

ביצה (סביבה טבעית)
מנגרובים
שלולית חורף
בוטסי ת'ורנטון

| --- | --- |

ת'ורנטון במדי מונטפסקי סיינה, 2012
 לידה:  30 ביולי 1977 (בן 47) בולטימור, מרילנד, ארצות הברית
 עמדה:  קלע
 גובה:  1.93 מטרים
 מכללה:  אוניברסיטת סנט ג'ון
 דראפט:  לא נבחר, 2000
 קבוצות כשחקן
 2000–2003 2003–2005 2005–2006 2006–2007 2007–2008 2008–2011 2011–2012 2012–2013 2013–2014:  פלקנסטרו קאנטו מונטפסקי סיינה ברצלונה ז'ירונה מונטפסקי סיינה אפס פילזן מונטפסקי סיינה דינמו סאסארי שטרסבורג
 הישגים כשחקן
 חמישיית העונה השנייה ביורוליג (2008) 3 זכיות באליפות הליגה האיטלקית (2004, 2008, 2012) זכייה בגביע האיטלקי (2012) זכייה באליפות הליגה הטורקית (2009) זכייה בגביע הטורקי (2009) זכייה ביורוקאפ (2007)
מרוויס לינווד "בוטסי" ת'ורנטון השלישי (באנגלית: Marvis Linwood "Bootsy" Thornton III; נולד ב-30 ביולי 1977) הוא כדורסלן עבר אמריקאי, אשר היה פעיל בין השנים 2000–2014. ממוצעיו הכוללים לאורך 8 עונותיו ביורוליג הם 10.0 נקודות, 3.8 ריבאונדים ו-2.0 אסיסטים למשחק.
קריירת מכללות

ת'ורנטון נולד וגדל בעיר בולטימור שבמרילנד. בשנת 1995 החל ללמוד ב"מכללה הקהילתית טלהסי", ולאחר שנתיים עבר לאוניברסיטת סנט ג'ון בניו יורק, בה שיחק לצד רון ארטסט. בעונתו הראשונה בסנט ג'ון הוביל את קלעי הקבוצה עם 14.9 נקודות בממוצע למשחק, וסייע לה להעפיל לשלב רבע גמר טורניר אליפות המכללות (NCAA Elite Eight). בעונה העוקבת קלע 15.3 נקודות למשחק, אך קבוצתו הודחה כבר במשחק השני של טורניר המכללות.
קריירת משחק

לאחר שלא נלקח על ידי אף קבוצה בדראפט ה-NBA‏ 2000, חתם ת'ורנטון על חוזה בפלקנסטרו קאנטו מליגת העל האיטלקית. ב-3 עונותיו בקאנטו היה אחד משחקניה המובילים, וקלע 17.0 נקודות בממוצע למשחק.
בקיץ 2003 עבר לשחק במונטפסקי סיינה, והוביל אותה לזכייתה הראשונה אי פעם באליפות ליגת העל האיטלקית. במשחק השלישי והמכריע של סדרת הגמר מול סקיפר בולוניה קלע ת'ורנטון 30 נקודות והוריד 10 ריבאונדים, בניצחון קבוצתו בתוצאה 92–63. באותה עונה הצטיינה סיינה גם ביורוליג, כאשר העפילה לשלב הפיינל פור לראשונה בתולדותיה. במשחק חצי הגמר הוביל ת'ורנטון את קלעי קבוצתו עם 26 נקודות, אך היא הפסידה מול בולוניה בתוצאה 102–103, לאחר הארכה. בעונת 2004/2005 הודחה סיינה ברבע גמר הליגה האיטלקית, ובשלב "16 הגדולות" ביורוליג.
בעונת 2005/2006 שיחק ת'ורנטון בברצלונה, אשר סיימה את העונה במקום השלישי בליגת העל הספרדית, ובמקום הרביעי ביורוליג לאחר שהפסידה מול צסק"א מוסקבה בחצי הגמר. ב-45 משחקיו עם ברצלונה קלע 7.4 נקודות בממוצע למשחק.
בעונת 2006/2007 זכה ת'ורנטון באליפות היורוקאפ כשחקן ז'ירונה. לאורך העונה קלע 7.2 נקודות בממוצע למשחק, כשחקן משלים לצד כוכבי הקבוצה אריאל מקדונלד, פרננדו סן אמטריו ומארק גאסול.
בעונת 2007/2008 שב לשחק בסיינה, וזכה עמה פעם נוספת באליפות הליגה האיטלקית. כמו כן באותה עונה הגיעה הקבוצה לפיינל פור היורוליג, אך הפסידה מול מכבי תל אביב במשחק חצי הגמר. לאורך העונה קלע ת'ורנטון 10.5 נקודות בממוצע למשחק, ובסיומה נבחר לחמישייה השנייה של העונה ביורוליג.
בין השנים 2008–2011 שיחק עבור אפס פילזן הטורקית. בעונת 2008/2009 זכה עם הקבוצה הן בגביע הטורקי והן באליפות ליגת העל הטורקית, לאחר שגברה על פנרבחצ'ה אולקר בסדרת הגמר. ב-3 עונותיו בליגה הטורקית רשם ת'ורנטון ממוצע של 9.7 נקודות למשחק.
בקיץ 2011 חזר לקדנציה שלישית במונטפסקי סיינה, וזכה כשחקנה באליפות הליגה וכן בגביע האיטלקי.
בעונה העוקבת עבר לדינמו סאסארי, ובעונת 2013/2014 שיחק עבור שטרסבורג מהליגה הצרפתית, בטרם פרש ממשחק.
הערות שוליים

↑  סטטיסטיקות היורוליג של ת'ורנטון, באתר היורוליג
↑  סטטיסטיקות המכללות של ת'ורנטון, באתר sports-reference.com
↑  סטטיסטיקות הקריירה של ת'ורנטון בליגות האירופאיות, באתר basketball-reference.com
↑  סטטיסטיקות המשחק בין סיינה לבולוניה, באתר legabasket.it
↑  סטטיסטיקות משחק חצי הגמר, באתר היורוליג
↑  ת'ורנטון חוזר לסיינה, באתר היורוקאפ, 3 באוגוסט 2007
↑  סטטיסטיקות המשחק בין סיינה למכבי, באתר היורוליג
↑  נבחרי חמישיות העונה של היורוליג לעונת 2007/2008, באתר היורוליג, 7 במאי 2008
↑  ת'ורנטון חותם באפס פילזן, באתר היורוליג, 2 ביולי 2008
אנטיגונה (אנווי)

| --- | --- |

משמאל לימין : אנטיגונה (רות רסיוק) ואיסמנה (קארין סרויה) בהצגה "אנטי", תיאטרון גשר, 2013
 כתיבה:  ז'אן אנוי 
 סוגה:  טרגדיה 
 שפה:  צרפתית 
 
המחזה אנטיגונה פרי עטו של ז'אן אנוי הוא טרגדיה בהשפעת המיתולוגיה היוונית ומחזה באותו שם (אנטיגונה מאת סוֹפוֹקְלֵס) מהמאה ה-5 לפנה"ס. באנגלית נוהגים להבדיל אותו מקודמו בביטוי המחזה בצורתו הצרפתית המקורית, on-tee-GONE. המחזה נכשל בתחילה, אף ברבות הימים הפך להצלחתו הגדולה ביותר של אנווי. העלילה דומה מאוד לזו שבמחזה המקורי של סופוקלס, למעט שלושה שינויים: נוספה האומנת שמגדלת את הבנות והושמטו פרשת תריסיאס ופרשת חרטתו של קריאון.
ההפקה המקורית

המחזה הועלה לראשונה בפריז בתיאטר דה ל'אטליה, ב-6 בפברואר 1944, במהלך הכיבוש הנאצי, והופק תחת הצנזורה הנאצית. המחזה מציג עמדה דו-משמעית בנוגע לדחיית סמכות (אותה מבטאת אנטיגונה) וקבלתה (אותה מבטא קריאון). ניתן להבחין בבירור בהקבלה לתנועת ההתנגדות הצרפתית.
הצגת הבכורה הבריטית

הצגת הבכורה הבריטית נעשתה על ידי להקת התיאטרון אולד ויק והתקיימה בניו תיאטר, לונדון, ב-10 בפברואר 1949. ההפקה הופקה בידי לורנס אוליבייה (שגילם את תפקיד המקהלה) ושיחקו בה השחקנים הבאים: המקהלה - לורנס אוליבייה, אנטיגונה – ויוויאן לֵי, האומנת – איילין בלדון, איסמנה – מג מקסוול, המון – דן קנינגהאם, קריאון – ג'ורג' רלף, שומר 1 (ג'ונאס) – תומאס היתקוט, שומר 2 (רב-טוראי) – יו סטיוארט, שומר 3 – ג'ורג' קופר, הרץ – טרנס מורגן, הפג' – מייקל רדינגטון, אורידיקה – הלן בק.
עיבודים

השחקנית קתרין קורנל הפיקה וכיכבה בהפקת 1946 של התיאטרון הלאומי בוושינגטון די. סי.. סר סדריק הרדוויק גילם את דמותו של המלך קריאון, בהפקה שיחקו גם ברטה בלמור, וסלי אדי, רות מתסון, ג'ורג' מתיוס, אוליבר קליף, מרלון ברנדו (בתפקיד הרץ) ומייקל היגינס (בתפקיד שומר 3). ההצגה בוימה בידי גאתרי מקלינטיק, בעלה של קתרין קורנל.
אנטיגונה בתיאטרון המקצועי הישראלי

1. "אנטיגונה", תיאטרון הקאמרי, הצגת בכורה: 30 בדצמבר 1946
יוצרים: תרגום – נתן אלתרמן, בימוי – יוסף מילוא, הצייר – מרסל ינקו.
שחקנים: המקהלה– קרני ברטוב-גוטמן, קריאון – אברהם בן-יוסף, המון – יוסף סוקניק, אנטיגונה – ימימה פטובסקי, איסמנה – חנה סוקניק, האומנת – רוזה ליכטנשטיין, זקיף יונס – נתן כוגן, זקיפי המשמר – חיים פולני ומאיר יוניש, הרץ – א. בן-צבי, הפג' – אסתר מרגלית.
2. "אנטיגונה", תיאטרון החאן, הצגת בכורה: 24 בספטמבר 1997
יוצרים: תרגום – דורון תבורי, בימוי – גדליה בסר, תפאורה - אבי שכוי, תלבושות - עינת קוש, מוזיקה - עודד זהבי, תאורה - אמיר ברנר.
שחקנים: אנטיגונה - נעמי פרומוביץ', קריאון - דורון תבורי, עליזה רוזן, המקהלה - בסאם זועמוט, ז'ונאס - אריה צ'רנר, איסמנה - תמרה דיין, ניר רון, יורם יוספסברג, המלכה - קטיה זימבריס. ילדים: איל גביש/תום אוחיון, אלכס ליסון.
3. "אנטיגונה", תיאטרון אנסמבל הרצליה, הצגת בכורה: 8 ביוני 2002
יוצרים: תרגום – דורון תבורי, בימוי – גדליה בסר, תפאורה - אבי שכוי, מוזיקה – עודד זהבי, תלבושות - עינת ניר, תאורה - עמיר ברנר.
משתתפים: משתתפים: קריאון – יוסף אבו ורדה, אנטיגונה – קלרה ח'ורי, אמנון פישר, השומר - דרור ססובר, גדליה בסר, סלווה נקרה חדד, פלורנס בלוך, נינה קוטלר, עידן אמר, רמי דנון, רונן חיים, חליל יצחק, אורי יבור.
4. "אנטי", תיאטרון גשר, הצגת בכורה: ינואר 2013
יוצרים: תרגום – רועי חן, בימוי - יבגני אריה, תפאורה ותלבושות – מיכאל קרמנקו, מוזיקה – אבי בנימין, תאורה - איגור קפוסטין.
שחקנים: אנטיגונה – רות רסיוק, קריאון – שמואל וילוז'ני/מיקי לאון, מקהלה - ישראל (סשה) דמידוב, האומנת – ליליאן רות חיילובסקי, היימון – הנרי דוד, איסמנה – קארין סרויה, שומר 1 - שיר שנער, שומר 2 - מיכאל ריבקין, שומר 3 - אלכסנדר טורופובסקי, מזכירת המלך קריאון - בר שדה. פמליית המלך קריאון - ויטלי פוקס, גור קורן, דוד זיסלסון, פאולו אדוארדו מואורה. ילדים: פיליפ דולב, יובל קרוצ'נצקי, עדן גרינברג, אבישי בוקיש. נגנים: כלי הקשה - אורי יניב, טרומבון - יאיר סלוצקי, ירון אוזנה, גיטרה - איליה מיחכיך.
5. "אנטיגונה", תיאטרון בית ליסין, הצגת בכורה: 29 ביולי 2024
יוצרים: תרגום - רועי חן, בימוי - יאיר שרמן
שחקנים: קריאון - ששון גבאי, אנטיגונה - ליהי קורנובסקי, יורם טולדנו, קרן צור, תום חגי, ערן שראל, אורה מאירסון, גיא תור, יגאל ויאדר, יגאל רזון.
הערות שוליים

↑  חיים גמזו, "אנטיגונה"-בתיאטרון הקאמרי, הארץ, 10 בינואר 1947
↑  ביקורות:
נילי ברקן, ‏בין מי למי הקונפליקט?, באתר גלובס, 7 בנובמבר 2002
מיכאל הנדלזלץ, מישהו צריך לעשות העבודה, באתר הארץ, 10 באוקטובר 2002
↑  ביקורות:
יובל בן עמי, עכבר העיר, "אנטי": גשר מתעלה על עצמו בייצור עדינות, באתר הארץ, 4 בפברואר 2013
מיכאל הנדלזלץ, "אנטי", כשלא יכולים אחרת, באתר הארץ, 29 בינואר 2013
↑  אנטיגונה באתר תיאטרון בית ליסין
↑  יואב בירנברג, אחרי שנים בברודוויי: ששון גבאי ישוב לשחק בבית ליסין, באתר ynet, 15 באפריל 2024
| --- | --- |
בקרת זהויות :  BnF: cb12065048w (data)
בזיל איידנבנץ

| --- | --- |
אין תמונה חופשית
 לידה:  9 בינואר 1993 (בן 31) ציריך, שווייץ 
 מדינה:  שווייץ 
 מקום לימודים:  European Film Actor School 
 פרופיל ב-IMDb
 
בזיל איידנבנץ (בגרמנית: Basil Eidenbenz נולד: 9 בינואר 1993) הוא שחקן קולנוע וטלוויזיה שווייצרי .
ביוגרפיה

איידנבנץ נולד בציריך, שווייץ ב-9 בינואר 1993. הוא למד פיתוח קול בקונסרבטוריון המוזיקה של ציריך לפני שהחל ללמוד בבית הספר האירופאי למשחק (אנ') ובמרכז ג'יילס פורמן למשחק בלונדון אותו סיים בשנת 2013.
קריירה

איידנבנץ החל את הקריירה שלו בסרט קומדיה גרמני "Liebling, lass uns scheiden" (גר') (יקירתי, בואי נתגרש) בשנת 2010.
בשנת 2012 שיחק בתפקיד ראשי בדרמה הרומנטית "Boys Are Us".
משנת 2010 הוא שיחק במשך שנתיים בתפקיד ראשי בסיטקום השווייצרי "Best Friends". בשנת 2016 ערך את הופעת הבכורה שלו בטלוויזיה הבריטית בדרמת ההיסטוריה ויקטוריה.
בשנת 2017 שיחק בסרט הקולנוע הכחשה. שנה לאחר מכן שיחק בסדרה "X Company" בתפקיד חוזר. באותה שנה שיחק בסרט הקולנוע בן של אם אחרת, המבוסס על סיפור אמיתי אודות הכיבוש הגרמני באיי התעלה, על אישה מהאי ג'רזי בשם לואיזה גולד (בגילומה של ג'ני סיגרוב), שמספקת מחסה לעובד כפייה רוסי צעיר הנמלט (בגילומו של ג'וליאן קוסטוב), ומסתירה אותו מהגרמנים בעזרת אחיה הרולד לה דרולינק ואחותה אייבי פורסטר.
בשנת 2018 שיחק בתפקיד קטן בסרט המועדפת. שנה לאחר מכן שיחק בתפקיד ראשי בסרט "הו רמונה", הפקת שירות הזרמת המדיה נטפליקס. באותה שנה החל לשחק בתפקיד ראשי בסדרת הטלוויזיה "The Athena". הוא שיחק בסדרה בשתי עונותיה.
בשנת 2019 שיחק בתפקיד ראשי בסרט הקולנוע "Wildlings".
בשנת 2021 לוהק לתפקיד אסקל בסדרת הטלוויזיה המכשף.
פילמוגרפיה

| שנה | כותרת | תפקיד | הערות |
| --- | --- | --- | --- |
| 2010 | Liebling, lass uns scheiden! | טים קלאוס | סרט קולנוע |
| 2012 | Boys are Us | כריס | סרט קולנוע |
| 2012–2010 | Best Friends | לוקאס | סדרת טלוויזיה, תפקיד ראשי |
| 2014 | Letzte Spur Berlin | ג'סטין | פרק אחד |
| 2016 | ויקטוריה | לוהליין | 5 פרקים |
| 2016 | הכחשה | עומר ארבל | סרט קולנוע |
| 2017 | X Company | אדסל | תפקיד חוזר |
| 2017 | בן של אם אחרת | פרידריך | סרט קולנוע |
| 2018 | המועדפת | משרת | סרט קולנוע |
| 2019–2018 | The Athena | לני בראנט | סדרת טלוויזיה, תפקיד ראשי |
| 2019 | הו רמונה | אלין | סרט קולנוע |
| 2019 | Wildlings | מרטין | סרט קולנוע |
| 2021 | המכשף | אסקל | סדרת טלוויזיה |
הערות שוליים

↑  blue News, «In dem Moment hat mein Herz kurz ausgesetzt», blue News, ‏6 ביולי 2021
↑  Molly Jae Weinstein, Witcher Season 2 Initially Had More Eskel Flashbacks, Says Showrunner, Screen Rant, ‏6 בundefined 2022
1 2  'The Witcher' Season 2: Who Is Eskel, and Which Actor Plays Him?, Showbiz Cheat Sheet, ‏5 בנובמבר 2021
↑  Nellie Andreeva, Deadline, Deadline, ‏6 באוגוסט 2020
↑  Iulia Blaga, Romanian Teen Film Oh, Ramona! Released on Netflix - FilmNewEurope.com, FilmNewEurope.com, ‏2 במאי 2019
↑  Jo Craig, Why did they kill Eskel in The Witcher? Does he die in the books?, HITC, ‏6 בנובמבר 2021
↑  Pavlina Jeleva, FNE at Golden Rose 2020: Wildlings - FilmNewEurope.com, FilmNewEurope.com, ‏1 באוגוסט 2020
אליפות אירופה בשחייה 2014

אליפות אירופה בשחייה נערכה בפעם השנייה בברלין, גרמניה בין ה-13 באוגוסט ל-24 באוגוסט 2014.
בריכת השחייה
טבלת המדליות כללי

| 0 | 1 | 2 | 3 | 4 | 5 |
| --- | --- | --- | --- | --- | --- |
| מקום | מדינה | זהב | כסף | ארד | סך הכל |
| 1 | בריטניה בריטניה | 11 | 8 | 8 | 27 |
| 2 | רוסיה רוסיה | 9 | 7 | 3 | 19 |
| 3 | איטליה איטליה | 8 | 3 | 12 | 23 |
| 4 | גרמניה גרמניה (מארחת) | 6 | 8 | 8 | 22 |
| 5 | דנמרק דנמרק | 6 | 1 | 2 | 9 |
| 6 | הונגריה הונגריה | 5 | 6 | 6 | 17 |
| 7 | צרפת צרפת | 5 | 4 | 3 | 12 |
| 8 | שוודיה שוודיה | 3 | 6 | 1 | 10 |
| 9 | ספרד ספרד | 3 | 5 | 5 | 13 |
| 10 | הולנד הולנד | 3 | 5 | 2 | 10 |
| 11 | פולין פולין | 2 | 1 | 1 | 4 |
| 12 | סרביה סרביה | 2 | 0 | 0 | 2 |
| 13 | אוקראינה אוקראינה | 1 | 3 | 7 | 11 |
| 14 | ליטא ליטא | 1 | 1 | 2 | 4 |
| 15 | בלארוס בלארוס | 1 | 1 | 1 | 3 |
| 16 | איי פארו איי פארו | 0 | 2 | 0 | 2 |
| 17 | יוון יוון | 0 | 1 | 0 | 1 |
| 18 | סלובניה סלובניה | 0 | 0 | 1 | 1 |
| 18 | פינלנד פינלנד | 0 | 0 | 1 | 1 |
| 18 | בלגיה בלגיה | 0 | 0 | 1 | 1 |
| 18 | אוסטריה אוסטריה | 0 | 0 | 1 | 1 |
| סך הכל | סך הכל | 66 | 62 | 65 | 193 |
שחייה > שיא עולם

אדם פיטי (הממלכה המאוחדת הממלכה המאוחדת) קבע במשחה ל-50 מטר חזה בשלב חצי הגמר שיא עולם חדש של 26.62 שניות.
שחייה > שיא אירופה

גרגוריו פלטריניירי (איטליה איטליה) קבע במשחה ל-1500 מטר חופשי שיא אירופה חדש של 14:39.93 דקות.
רביעיית השליחות מדנמרק (דנמרק) קבעה במשחה 4x100 מטר מעורב שיא אירופה חדש של 3:55.62 דקות.
שחייה > שחייניות מצטיינות

4 שחייניות זכו ב-3 מדליות זהב:
שרה שסטרם (שוודיה שוודיה) זכתה ב-7 מדליות, מהן 3 זהב ו-4 כסף
קטינקה הוסו (הונגריה הונגריה) זכתה ב-6 מדליות, מהן 3 זהב (כולן אישיות), 1 כסף ו-2 ארד
פרנצ'סקה הלסול (הממלכה המאוחדת הממלכה המאוחדת) זכתה ב-5 מדליות, 3 זהב (אחת במשחה שליחים מעורב גברים ונשים) ו-2 ארד
ריקה מילר פדרסן (דנמרק דנמרק) זכתה ב-3 מדליות זהב
שחייה > שחיינים מצטיינים

2 שחיינים זכו ב-4 מדליות זהב:
פלורן מנודו (צרפת צרפת) זכה ב-4 מדליות זהב, מהן 3 אישיות
אדם פיטי (הממלכה המאוחדת הממלכה המאוחדת) זכה ב-4 מדליות זהב, 2 אישיות ו-2 במשחה שליחים, אחת מהן במשחה שליחים מעורב גברים ונשים
שחייה > שחיינים מצטיינים > קבוצתי (2 שחייניות ו-2 שחיינים)

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
 התחרות:  
| 4x100 מטר חופשי | איטליה איטליה   לוקה דוטו   לוקה לאונרדי   אריקה פראיולי   ג'יאדה גליצי | 3:25.02 דקות   שיא אירופה | רוסיה רוסיה   אנדריי גרצ'ין   ולדימיר מורוזוב   ורוניקה פופובה   מרגריטה נצרובה | 3:25.60 דקות | צרפת צרפת   קלמנט מיניון   גרגורי מאלה   אנה סנטמנס   קורלי בלמי | 3:27.02 דקות |
| 4x100 מטר מעורב | בריטניה בריטניה   כריס ווקר-הבורן   אדם פיטי   ג'מה לאווה   פרנצ'סקה הלסול | 3:44.02 דקות   שיא עולם | הולנד הולנד   בסטיאן לייסן   ברם דקר   אינגה דקר   פמקה המסקרק | 3:45.93 דקות | רוסיה רוסיה   ולדימיר מורוזוב   ויטלינה סימונובה   ויאצ'סלב פרודניקוב   ורוניקה פופובה | 3:47.34 דקות |
שחייה > שחיינים מצטיינים > טבלת מדליות בשחייה

| 0 | 1 | 2 | 3 | 4 | 5 |
| --- | --- | --- | --- | --- | --- |
| מקום | מדינה | זהב | כסף | ארד | סך הכל |
| 1 | בריטניה בריטניה | 9 | 7 | 8 | 24 |
| 2 | דנמרק דנמרק | 6 | 1 | 2 | 9 |
| 3 | הונגריה הונגריה | 5 | 4 | 5 | 14 |
| 4 | איטליה איטליה | 5 | 1 | 9 | 15 |
| 5 | צרפת צרפת | 4 | 4 | 2 | 10 |
| 6 | שוודיה שוודיה | 3 | 6 | 1 | 10 |
| 7 | גרמניה גרמניה | 2 | 3 | 1 | 6 |
| 8 | ספרד ספרד | 3 | 3 | 2 | 8 |
| 9 | פולין פולין | 2 | 1 | 1 | 4 |
| 10 | סרביה סרביה | 2 | 0 | 0 | 2 |
| 11 | רוסיה רוסיה | 1 | 3 | 2 | 6 |
| 12 | בלארוס בלארוס | 1 | 0 | 1 | 2 |
| 13 | הולנד הולנד | 0 | 3 | 2 | 5 |
| 14 | איי פארו איי פארו | 0 | 2 | 0 | 2 |
| 15 | ליטא ליטא | 0 | 1 | 2 | 3 |
| 16 | אוסטריה אוסטריה | 0 | 0 | 1 | 1 |
| 16 | בלגיה בלגיה | 0 | 0 | 1 | 1 |
| 16 | סלובניה סלובניה | 0 | 0 | 1 | 1 |
| 16 | אוקראינה אוקראינה | 0 | 0 | 1 | 1 |
| 16 | פינלנד פינלנד | 0 | 0 | 1 | 1 |
| סך הכל | סך הכל | 43 | 39 | 43 | 125 |
קפיצה למים

טניה קניוטו (איטליה איטליה) הייתה לקופצת המים המצטיינת באליפות לאחר שזכתה ב-3 מדליות, 2 זהב ו-1 כסף.
פטריק האוזדינג (גרמניה גרמניה) היה לקופץ למים המצטיין באליפות לאחר שזכה ב-4 מדליות, 3 זהב ו-1 כסף.
קפיצה למים > נשים

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
 התחרות:  
| מקפצה גמישה ממטר אחד | טניה קניוטו   איטליה איטליה | 289.30 נקודות | כריסטינה איליניך   רוסיה רוסיה | 288.55 נקודות | טינה פונצל   גרמניה גרמניה | 286.70 נקודות |
| מקפצה גמישה מ-3 מטר | נדייז'דה בז'ינה   רוסיה רוסיה | 322.80 נקודות | טניה קניוטו   איטליה איטליה | 318.25 נקודות | נורה סבשינסקי   גרמניה גרמניה | 317.90 נקודות |
| קפיצה סינכרונית ממקפצה גמישה מ-3 מטר | טניה קניוטו   פרנצ'סקה דלפה   איטליה איטליה | 328.50 נקודות | טינה פונצל   נורה סבשינסקי   גרמניה גרמניה | 313.50 נקודות | אולנה פדורובה   האנה פיזמנסקה   אוקראינה אוקראינה | 307.20 נקודות |
| פלטפורמה קשיחה מ-10 מטר | שרה בארו   בריטניה בריטניה | 363.70 נקודות | נועמי בטקי   איטליה איטליה | 346.40 נקודות | יוליה פרוקופצ'וק   אוקראינה אוקראינה | 341.35 נקודות |
| קפיצה סינכרונית מפלטפורמה קשיחה מ-10 מטר | יקטרינה פטוחובה   יוליה טימושינינה   רוסיה רוסיה | 314.70 נקודות | מריה קוריו   מאי פאן   גרמניה גרמניה | 290.01 נקודות | וילו קורמוש   ז'ופיה רייזינגר   הונגריה הונגריה | 279.48 נקודות |
קפיצה למים > גברים

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
 התחרות:  
| מקפצה גמישה ממטר אחד | פטריק האוזדינג   גרמניה גרמניה | 428.65 נקודות | יבגני קוזניצוב   רוסיה רוסיה | 422.40 נקודות | מטיו רוסה   צרפת צרפת | 420.10 נקודות |
| מקפצה גמישה מ-3 מטר | פטריק האוזדינג   גרמניה גרמניה | 487.85 נקודות | איליה זכרוב   רוסיה רוסיה | 483.20 נקודות | איליה קוואשה   אוקראינה אוקראינה | 477.20 נקודות |
| קפיצה סינכרונית ממקפצה גמישה מ-3 מטר | איליה זכרוב   יבגני קוזניצוב   רוסיה רוסיה | 464.64 נקודות | פטריק האוזדינג   שטפן פק   גרמניה גרמניה | 435.18 נקודות | אלכסנדר גורשקוזובוז   איליה קוואשה   אוקראינה אוקראינה | 433.98 נקודות |
| פלטפורמה קשיחה מ-10 מטר | ויקטור מיניבייב   רוסיה רוסיה | 586.10 נקודות | טום דיילי   בריטניה בריטניה | 535.45 נקודות | סשה קליין   גרמניה גרמניה | 530.90 נקודות |
| קפיצה סינכרונית מפלטפורמה קשיחה מ-10 מטר | פטריק האוזדינג   סשה קליין   גרמניה גרמניה | 461.46 נקודות | ודים קפטור   יוהני קרליו   בלארוס בלארוס | 421.80 נקודות | אלכסנדר בונדר   מקסים דולגוב   אוקראינה אוקראינה | 415.17 נקודות |
קפיצה למים > קבוצתי (קופצת וקופץ למים)

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
 התחרות:  
| תחרות קבוצתית | נדייז'דה בז'ינה   ויקטור מיניבייב   רוסיה רוסיה | 416.90 נקודות | יוליה פרוקופצ'וק   אלכסנדר בונדר   אוקראינה אוקראינה | 409.75 נקודות | טינה פונצל   סשה קליין   גרמניה גרמניה | 390.95 נקודות |
קפיצה למים > טבלת מדליות בקפיצות למים

| 0 | 1 | 2 | 3 | 4 | 5 |
| --- | --- | --- | --- | --- | --- |
| מקום | מדינה | זהב | כסף | ארד | סך הכל |
| 1 | רוסיה רוסיה | 5 | 3 | 0 | 8 |
| 2 | גרמניה גרמניה | 3 | 3 | 4 | 10 |
| 3 | איטליה איטליה | 2 | 2 | 0 | 4 |
| 4 | בריטניה בריטניה | 1 | 1 | 0 | 2 |
| 5 | אוקראינה אוקראינה | 0 | 1 | 5 | 6 |
| 6 | בלארוס בלארוס | 0 | 1 | 0 | 1 |
| 7 | צרפת צרפת | 0 | 0 | 1 | 1 |
| 7 | הונגריה הונגריה | 0 | 0 | 1 | 1 |
| סך הכל | סך הכל | 11 | 11 | 11 | 33 |
שחייה במים פתוחים

שרון ון רוונדאל (הולנד הולנד) היא השחיינית המצטיינת בשחייה במים פתוחים לאחר שזכתה ב-3 מדליות, מהן 2 מדליות זהב.
פרי וירטמן (הולנד הולנד) הוא השחיין המצטיין בשחייה במים פתוחים לאחר שזכה ב-2 מדליות זהב.
שחייה במים פתוחים > נשים

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
 התחרות:  
| 5 ק"מ | איזבל הרלה   גרמניה גרמניה | 57:55.7 דקות | שרון ון רוונדאל   הולנד הולנד | 58:29.9 דקות | מיריה בלמונטה   ספרד ספרד | 58:41.4 דקות |
| 10 ק"מ | שרון ון רוונדאל   הולנד הולנד | 1:56:06.9 שעות | אווה ריסטוב   הונגריה הונגריה | 1:56:08.0 שעות | אורורה פונסלה   איטליה איטליה | 1:56:08.5 שעות |
| 25 ק"מ | מרטינה גרימלדי   איטליה איטליה | 5:19:14.1 שעות | אנה אולס   הונגריה הונגריה | 5:19:21.0 שעות | אנגלה מאורר   גרמניה גרמניה | 5:19:21.4 שעות |
שחייה במים פתוחים > גברים

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
 התחרות:  
| 5 ק"מ | דניאל פוג   בריטניה בריטניה | 53:41.4 דקות | רוב מופלס   גרמניה גרמניה | 54:01.8 דקות | תומאס לורץ   גרמניה גרמניה | 54:02.6 דקות |
| 10 ק"מ | פרי וירטמן   הולנד הולנד | 1:49:56.2 שעות | תומאס לורץ   גרמניה גרמניה | 1:49:59.0 שעות | יבגני דרצב   רוסיה רוסיה | 1:50:00.6 שעות |
| 25 ק"מ | אקסל ריימונד   צרפת צרפת | 4:59:18.8 שעות | יבגני דרצב   רוסיה רוסיה | 4:59:31.2 שעות | אדוארדו סטוקינו   איטליה איטליה | 5:08:51.0 שעות |
שחייה במים פתוחים > קבוצתי (שחיינית ו-2 שחיינים)

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
 התחרות:  
| תחרות קבוצתית | הולנד הולנד   שרון ון רוונדאל   פרי וירטמן   מרסל סחאוטן | 55:47.8 דקות | יוון יוון   קליופי אראוזו   ספירידון יאניוטיס   אנטוניוס פוקאידיס | 56:05.5 דקות | גרמניה גרמניה   איזבל הרלה   רוב מופלס   תומאס לורץ | 56:14.8 דקות |
שחייה במים פתוחים > טבלת מדליות בשחייה במים פתוחים

| 0 | 1 | 2 | 3 | 4 | 5 |
| --- | --- | --- | --- | --- | --- |
| מקום | מדינה | זהב | כסף | ארד | סך הכל |
| 1 | הולנד הולנד | 3 | 1 | 0 | 4 |
| 2 | גרמניה גרמניה (מארחת) | 1 | 2 | 3 | 6 |
| 3 | איטליה איטליה | 1 | 0 | 2 | 3 |
| 4 | צרפת צרפת | 1 | 0 | 0 | 1 |
| 4 | בריטניה בריטניה | 1 | 0 | 0 | 1 |
| 6 | הונגריה הונגריה | 0 | 2 | 0 | 2 |
| 7 | רוסיה רוסיה | 0 | 1 | 1 | 2 |
| 8 | יוון יוון | 0 | 1 | 0 | 1 |
| 9 | ספרד ספרד | 0 | 0 | 1 | 1 |
| סך הכל | סך הכל | 7 | 7 | 7 | 21 |
שחייה צורנית

| 0 | 1 | 2 | 3 | 4 | 5 | 6 |
| --- | --- | --- | --- | --- | --- | --- |
 התחרות:  
| יחידה | סבטלנה רומשינה   רוסיה רוסיה | 95.8333 נק' | אונה קרבונל   ספרד ספרד | 93.7000 נק' | אנה וולושינה   אוקראינה אוקראינה | 92.3333 נק' |
| דואט | דריה קורובובה   סבטלנה קולסניצ'נקו   רוסיה רוסיה | 96.1000 נק' | לוליטה אננסובה   אנה וולושינה   אוקראינה אוקראינה | 92.9000 נק' | אונה קרבונל   פאולה קלמבורג   ספרד ספרד | 92.1667 נק' |
| קבוצתי | רוסיה רוסיה | 96.8333 נק' | אוקראינה אוקראינה | 94.0667 נק' | ספרד ספרד | 92.4667 נק' |
| קבוצתי קומבינציה | אוקראינה אוקראינה | 94.4333 נק' | ספרד ספרד | 93.0333 נק' | איטליה איטליה | 90.3333 נק' |
שחייה צורנית > טבלת מדליות בשחייה צורנית

| 0 | 1 | 2 | 3 | 4 | 5 |
| --- | --- | --- | --- | --- | --- |
| מקום | מדינה | זהב | כסף | ארד | סך הכל |
| 1 | רוסיה רוסיה | 3 | 0 | 0 | 3 |
| 2 | אוקראינה אוקראינה | 1 | 2 | 1 | 4 |
| 3 | ספרד ספרד | 0 | 2 | 2 | 4 |
| 4 | איטליה איטליה | 0 | 0 | 1 | 1 |
| סך הכל | סך הכל | 4 | 4 | 4 | 12 |